Adabiyot, san’at va me’morchilik sohasida Alisher Navoiy nomidagi O‘zbekiston Respublikasi Davlat mukofotini berish to‘g‘risida

Adabiyot, san’at va me’morchilik sohasida O‘zbekiston Respublikasi Davlat mukofotlari qo‘mitasining 1994-yilgi Alisher Navoiy nomidagi Davlat mukofotlarini berish to‘g‘risidagi takliflariga binoan adabiyot, san’at va me’morchilik sohasidagi eng yaxshi ijodiy ishlar uchun 1994-yilgi Alisher Navoiy nomidagi O‘zbekiston Respublikasi Davlat mukofotlari quyidagilarga berilsin:
 Abdulla Oripovga –– “Munojot” saylanma she’riy kitobi uchun;
 Shukrulloga –– “Kafansiz ko‘milganlar” xotira romani uchun;
 Barot Boyqobilovga ––– “Navoiynoma” chorkitobi uchun;
 Sharof Rashidovich Rashidovga –– (rahmatlik) Toshkentdagi Xalqlar do‘stligi saroyini bunyod etish g‘oyasining bosh muallifi va ijodiy rahbari; 
 Asadulla Ashrabovich Xo‘jayevga –– (rahmatlik) me’morchilik-qurilish majmui rahbari; 
 Evgeniy Grigoryevich Razanovga –– loyiha muallifi va me’morlar guruhi rahbari; 
 Farhod Yusupboyevich Tursunovga –– loyiha muallifi, me’mor –– Toshkentdagi Xalqlar do‘stligi saroyi me’morchilik majmui uchun;
 Hoshimxo‘ja Muhamadiyorovga –– me’mor;
 Ulash Jalilovga –– binokor, usta, quruvchi;
 Abdushukur Sattarovga –– duradgor usta, quruvchi; 
 Muso G‘ulomovga –– me’mor –– Samarqand viloyati Urgut tumanida istiqlol guruhi va xalq tashabbusi bilan bunyod etilgan milliy me’morchilik va xalq amaliy san’ati majmui uchun;
 Ahsan Boturga –– Turkiyalik adabiyotchi ––Abdulla Qodiriyning “O‘tkan kunlar” romani tarjimasi va Abdulla Qodiriy asos solgan o‘zbek romanchiligi maktabi yutuqlarini Turkiya kitobxonlariga tanitgan ijodiy ishlari uchun.